ตั้งชื่อผู้ใช้งาน
ชื่อผู้ใช้งานเป็นสิ่งที่ผู้คนจะเห็นเป็นอันดับแรกเมื่อพวกเขาติดต่อกับคุณบนอินเตอร์เน็ต คุณควรจะใช้ชื่อที่คุณชอบ เพราะคุณจะได้เห็นมันบ่อยมากเลยทีเดียว ชื่อผู้ใช้งานบางชื่ออาจจะเหมาะกับเว็บไซต์เพียงบางเว็บ ถ้าคุณลงทะเบียนใช้เว็บไซต์ที่เป็นทางการ คุณก็ควรจะตั้งชื่อผู้ใช้งานให้ต่างจากชื่อที่คุณใช้ในกระทู้เกี่ยวกับเกมที่คุณเข้าประจำ คุณอาจจะอยากแบ่งชื่อผู้ใช้งานที่คุณใช้บนอินเตอร์เน็ตออกเป็นสองชื่อ ชื่อแรกเอาไว้ใช้ในเว็บไซต์ที่เป็นทางการ ส่วนอีกชื่อเอาไว้ใช้ในเว็บไซต์สำหรับกิจกรรมส่วนตัวอื่นๆ วิธีนี้จะช่วยให้คุณสามารถจำชื่อผู้ใช้งานของตัวเองได้ง่ายขึ้น หลีกเลี่ยงการใช้ข้อมูลส่วนตัวต่างๆ ในการตั้งชื่อ เช่น ชื่อจริง นามสกุล หรือวันเกิด ใช้ชื่อที่ง่ายต่อการจำ แต่ยากที่คนอื่นจะรู้ชื่อจริงของคุณ ตัวอย่างเช่น ใช้ชื่อกลางของคุณที่ไม่ค่อยมีใครรู้ และสะกดมันกลับหลัง เว็บไซต์ชื่อดังส่วนใหญ่จะมีชื่อผู้ใช้งานที่ตั้งแบบง่ายๆ ถูกใช้ในเว็บไซต์อยู่แล้ว หากคุณเข้าร่วมชุมชนออนไลน์ที่ตั้งขึ้นมานานแล้ว ก็มีโอกาสสูงที่ชื่อที่คุณต้องการใช้จะมีคนใช้อยู่ก่อนแล้ว แต่แทนที่จะเลือกใช้ชื่ออื่นที่เว็บไซต์แนะนำ ให้คุณลองสร้างสรรค์ชื่อใหม่ดูสิ! ถ้าคุณชื่อชอบประเทศบราซิล ให้หาชื่อของดอกไม้ นักรบ หรือตำนานพื้นบ้านของป่าอเมซอนมาใช้ตั้งชื่อ ถ้าคุณชอบซ่อมรถยนต์ ให้ตั้งชื่อผู้ใช้งานเกี่ยวกับเครื่องยนต์หรือผู้ผลิตรถยนต์ที่คุณชื่นชอบ ผสมชื่อของสิ่งที่คุณชอบเข้าด้วยกันเพื่อทำให้ชื่อของคุณมีเอกลักษณ์ รวมคำสักสองหรือสามคำเข้าด้วยกันเป็นชื่อเดียว วิธีนี้จะทำให้ชื่อของคุณมีเอกลักษณ์และสามารถใช้ได้เพราะไม่ซ้ำกับคนอื่นในเว็บไซต์ ใช้คำจากภาษาอื่น คุณอาจจะไม่สามารถใช้ชื่อ “Writer” ที่เป็นภาษาอังกฤษได้ แต่อาจจะใช้ชื่อ "Ecrivain" ที่มีความหมายเดียวกันในภาษาฝรั่งเศสได้ คุณยังสามารถใช้คำหรือชื่อจากนิยายหรือเกมแฟนตาซีได้ด้วย เช่น Elvish หรือ Klingon หากคุณต้องพิมพ์ชื่อผู้ใช้งานบ่อยๆ เป็นประจำ คุณก็ควรจะใช้ชื่อที่สั้น! ทำให้ชื่อที่ยาวสั้นลง (ตัวอย่างเช่น เปลี่ยน Mississippi เป็น Miss หรือ Missi) และทำให้ชื่อง่ายต่อการพิมพ์ เว็บไซต์ส่วนใหญ่จะไม่อนุญาตให้คุณเว้นช่องว่างในชื่อผู้ใช้งาน แต่จะอนุญาตให้คุณพิมพ์ “_” แทนช่องว่างได้ คุณยังสามารถใช้ตัวเลขแทนตัวอักษรได้ด้วย เช่น ใช้เลข “7” แทนตัวอักษร “T” ใช้เลข “3” แทนตัวอักษร “E” การใช้ตัวเลขแทนตัวอักษรเรียกว่า “Leet Speak” และวิธีการตั้งชื่อแบบนี้ก็มักจะเห็นได้เป็นปกติตามกระทู้เกี่ยวกับเกม  มหัพภาค (.) ก็สามารถใช้ขั้นตัวอักษรในชื่อผู้ใช้งานได้เช่นกัน อย่าใส่ปีเกิดลงท้ายชื่อผู้ใช้งาน โดยเฉพาะอย่างยิ่ง ถ้าคุณยังไม่บรรลุนิติภาวะ เพราะคนอื่นจะสามารถเดาอายุของคุณได้ง่าย มีเครื่องมือช่วยตั้งชื่ออยู่มากมายบนอินเตอร์เน็ต เครื่องมือเหล่านี้จะรับข้อมูลมากมายและจะสุ่มรายชื่อออกมาให้คุณเลือก แม้ว่าการตั้งชื่อแบบนี้จะไม่เป็นการแสดงตัวตนของคุณเหมือนกับชื่อที่คุณตั้งเอง แต่ก็เป็นวิธีที่ดีหากคุณมีปัญหากับการตั้งชื่อ และคิดจนหัวแทบระเบิดอยู่หน้าแป้นพิมพ์
จำไว้ว่าชื่อผู้ใช้งานของคุณเป็นตัวแทนของคุณ. ตั้งชื่อผู้ใช้งานให้ต่างกันไปตามเว็บไซต์ที่เข้า. ใช้ชื่อที่ไม่เปิดเผยตัวคุณ. อย่ายอมแพ้เมื่อชื่อผู้ใช้งานชื่อแรกของคุณไม่สามารถใช้ได้. ใช้ชื่อที่เข้ากับความสนใจของคุณ. ใช้ชื่อผสม. ก้าวข้ามกำแพงแห่งภาษา. ใช้ชื่อที่สั้น. ใช้สัญลักษณ์แทนช่องว่างและตัวอักษร. ลองใช้เครื่องมือช่วยตั้งชื่อ.
https://www.wikihow.com/Create-a-Username
Creating the Username